**PREDLOG**

 Na osnovu člana 74 stav 3 Zakona o javnim nabavkama Crne Gore („Službeni list CG“, br. 74/19), Vlada Crne Gore donosi

**UREDBU**

**O CENTRALIZOVANIM JAVNIM NABAVKAMA**

**I OPŠTE ODREDBE**

**Član 1**

 Ovom uredbom uređuje se način planiranja i sprovođenja postupka centralizovanih javnih nabavki za potrebe organa državne uprave i javnih službi čiji je osnivač država.

**Član 2**

 Postupak centralizovanih javnih nabavki iz člana 1 ove uredbe sprovodi organ uprave nadležan za upravljanje državnom imovinom (u daljem tekstu: Centralni organ nabavki).

 Ministarstvo finansija i Centralni organ nabavki utvrđuju listu organa državne uprave i javnih službi iz člana 1 ove uredbe (u daljem tekstu javni naručioci) za koje se sprovode centralizovane javne nabavke.

**Član 3**

 Predmet centralizovanih javnih nabavki su robe i usluge koje su zajedničke potrebama pojedinih ili svih javnih naručilaca i to:

- robe:

1) kancelarijski i drugi potrošni materijal,

2) kompjuterski uređaji i oprema,

3) komunikaciona oprema,

4) motornih vozila i drugih prevoznih sredstava osim specijalizovanih vozila,

5) gorivo i motorna ulja,

6) kancelarijski namještaj;

- usluge:

1) mobilne telefonije,

2) fiksne telefonije,

3) elektronske komunikacije - internet,

4) dezinfekcije, dezinsekcije i deratizacije,

5) osiguranja imovine kojom raspolaže država Crna Gora (pokretne i nepokretne stvari),

6) osiguranje državnih službenika i namještenika.

**II PLANIRANJE CENTRALIZOVANIH JAVNIH NABAVKI**

**Član 4**

Centralni organ nabavki, na osnovu potreba javnih naručilaca sačinjava i objavljuje Plan centralizovanih javnih nabavki u roku propisanom članom 84 stav 1 Zakona o javnim nabavkama.

 Javni naručioci dužni su da najkasnije do 15. januara tekuće godine dostave Centralnom organu nabavki svoje planirane potrebe za predmetima javne nabavki iz člana 3 ove uredbe u tekućoj godini, u skladu sa iznosom sredstava koja su im odobrena u budžetu Centralnog organa nabavki za tekuću godinu ili obezbijeđena na drugi način, kao i okvirne potrebe za tim predmetima nabavki u naredne tri godine.

 Potrebe za predmetima javne nabavke iz stava 2ovog člana sadrže:

1) vrstu i količinu predmeta nabavke;

2) tehničku specifikaciju predmeta nabavke;

3) procijenjenu vrijednost predmeta javne nabavke bez i sa PDV-om;

4) iznos raspoloživih sredstava i budžetsku poziciju na kojoj se nalaze;

5) vrijeme kada je potrebno sprovesti postupak nabavki;

6) vrijeme i dinamiku realizacije ugovora o javnoj nabavci;

7) period za koji je potrebno zaključiti ugovor o javnoj nabavci i/ili okvirni sporazum;

8) optimalni raspored realizacije predmeta nabavke;

9) druge podatke od značaja za realizaciju predmeta javne nabavke.

**Član 5**

 Centralni organ javnih nabavki dužan je da:

* u plan centralizovanih javnih nabavki uključi predmete nabavke iz člana 3 ove uredbe koji su zahtijevani od jednog ili više javnih naručilaca, koji imaju za to obezbijeđena sredstva;
* plan centralizovanih javnih nabavki dostavi Ministarstvu finansija na saglasnost najkasnije do 25. januara za tekuću godinu;
* nakon dobijanja saglasnosti Ministarstva finansija, objavi plan centralizovanih javnih nabavki na elektronskom sistemu javnih nabavki.

**III USLOVI ZA POKRETANJE POSTUPKA CENTRALIZOVANE JAVNE NABAVKE**

**Član 6**

 Centralni organ nabavki može da pokrene postupak centralizovane javne nabavke ako:

1. su za predmet javne nabavke iz člana 3 ove uredbe obezbijeđena finansijska sredstva, uključujući i sredstva za PDV na procijenjenu vrijednost javne nabavke, u budžetu Centralnog organa nabavke ili na drugi način u skladu sa zakonom,

2) je nabavka predviđena u planu centralizovanih javnih nabavki.

 Procijenjena vrijednost predmeta centralizovane javne nabavke ne može biti veća od iznosa raspoloživih sredstava za potrebe realizacije nabavke.

**IV POSTUPAK SPROVOĐENJA CENTRALIZOVANIH JAVNIH NABAVKI**

**Član 7**

 Centralni organ nabavki dužan je da javnim naručiocima najkasnije 30 dana prije pokretanja postupka javne nabavke dostavi predlog objedinjene standardizovane tehničke specifikacije predmeta nabavke, sa prikazom uključenih potreba javnog naručioca i zahtjev za dostavljanje primjedbi, sugestija, prijedloga i konačnih potreba za predmetom javne nabavke u tekućoj godini.

 Javni naručioci dužni su da, u roku od 15 dana od dana dostavljanja zahtjeva iz stava 1 ovog člana, Centralnom organu nabavki dostave svoje konačne potrebe za predmetom javne nabavke u tekućoj godini i eventualne primjedbe i sugestije na objedinjenju tehničku specifikaciju predmeta nabavke.

 Ukoliko javni naručilac ne postupi u skladu sa stavom 2 ovog člana, smatra se da je saglasan sa predlogom tehničke specifikacije predmeta nabavke.

**Član 8**

 Centralizovanu javnu nabavku sprovodi komisija za sporovođenje postupka centralizovane javne nabavke koju rješenjem obrazuje ovlašćeno lice Centralnog organa nabavki (u daljem tekstu: komisija).

Centralni organ nabavki može u sastav komisije iz stava 1 ovog člana da uključi i zaposlene kod javnih naručilaca.

**Član 9**

Centralizovana javna nabavki se sprovodi po pravilima odgovarajućeg postupaka iz člana 51 Zakona o javnim nabavkama, uz primjenu okvirnog sporazuma i drugog posebnog oblika nabavke, kada je to primjenjivo.

**Član 10**

Centralni organ nabavki dužan je da predmet centralizovane javne nabavke podijeli na partije, uvijek kada je to moguće.

**Član 11**

 Ako u tekućoj godini nastane potreba javnog naručioca za predmetom nabavke iz člana 3 ove uredbe za koje je u toj godini Centralni organ nabavke sproveo postupak centralizovane javne nabavke i u kojem nije bio obuhvaćen predmet nabavke ovog javnog naručioca, javni naručilac može izvršiti nabavku robe i usluge ako ima obezbijeđena finansijska sredstva uz prethodnu saglasnost Ministarstva finansija.

 Nabavku iz stava 1 ovog člana javni naručilac može da realizuje samostalno ili da to za to ovlasti Centralni organ nabavki.

**Član 12**

Nakon okončanja postupka centralizovane javne nabavke Centralni organ nabavki zaključuje okvirni sporazum ili ugovor o javnoj.

 Okvirni sporazum i/ili ugovor o centralizovanoj javnoj nabavci potpisuje ovlašćeno lice Centralnog organa nabavke.

Ugovor o javnoj nabavci sadrži, između ostalog, obaveze izabranog ponuđača prema javnom naručiocu i prava i obaveze javnog naručioca u toku izvršenja ugovora.

 **Član 13**

 Centralni organ nabavki dužan je da javnom naručiocu dostavi primjerak potpisanog okvirnog sporazuma i ugovora o javnoj nabavci, sa izvodom iz tehničke specifikacije predmeta nabavki koja se odnosi na potrebe tog javnog naručioca.

**Član 14**

Ugovor o javnoj nabavci se realizuje na osnovu pojedinačnih narudžbenica javnih naručilaca, prema ugovorenoj dinamici.

Javni naručilac je dužan da odmah, a najkasnije u roku od pet radnih dana, obavijesti Centralni organ nabavke o svakom neispunjavanju ugovorenih obaveza od strane izabranog ponuđača, kao i o svim problemima u vezi sa izvršavanjem ugovora.

**IV IZVJEŠTAVANJE**

**Član 15**

Javni naručilac je dužan da:

* najkasnije do 31. januara tekuće godine dostavi Centralnom organu nabavki izvještaj o realizovanim javnim nabavkama po ugovorima o centralizovanim javnim nabavkama,
* najkasnije do 15. jula tekuće godine dostavi Centralnom organu nabavki izvještaj o realizovanim javnim nabavkama po ugovorima o centralizovanim javnim nabavkama u prvoj polovini tekuće godine.
* na zahtjev Centralnog organa nabavki dostavi poseban izvještaj o realizaciji ugovora o centralizovanoj javnoj nabavci.

Izvještaj iz stava 1 alineja 1 i 2 ovog člana sačinjava se u pisanoj i elektronskoj formi, na obrascu koji propisuje Ministarstvo finansija.

Centralni organ nabavki dužan je da do 28. februara tekuće godine dostavi Ministarstvu finansija statistički izvještaj o sprovedenim postupcima centralizovanih javnih nabavki i o zaključenim i realizovanim ugovorima o centralizovanim javnim nabavkama za prethodnu godinu.

Centralni organ je dužan da do 30. jula tekuće godine dostavi Ministarstvu finansija izvještaj o realizovanim javnim nabavkama po ugovorima o centralizovanim javnim nabavkama u prvoj polovini tekuće godine.

Izvještaj iz stave 2 ovog člana Ministarstvo finansija dostavlja Vladi Crne Gore na usvajanje i nakon usvajanja objavljuje na svojoj internet stranici.

Na zahtjev Ministarstva finansija, Centralni organu nabavki dužan je da dostavi i druge podatke o centralizovanim javnim nabavkama.

**V PRELAZNE I ZAVRŠNE ODREDBE**

**Član 16**

Na pitanja koja nijesu uređena ovom uredbom primjenjuju se odredbe Zakona o javnim nabavkama.

**Član 17**

Ugovori o objedinjenim javnim nabavkama koji su objavljeni na portal javnih nabavki prije stupanja na snagu ove uredbe ostaju na snazi do isteka roka na koji su zaključeni.

**Član 18**

Ova uredba stupa na snagu osmog dana od dana objavljivanja u "Službenom listu Crne Gore", a primjenjivaće se od dana početka primjene Zakona o javnim nabavkama („Službeni list CG“, br. 74/19).

**Član 19**

Danom početka primjene ove uredbe prestaje da važi Uredba o objedinjenim javnim nabavkama robe i usluga ("Službeni list Crne Gore", br. 074/17 i 075/18).

 Predsjednik

Duško Marković

Broj \_\_\_

Podgorica \_\_\_

|  |
| --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** |
| **PREDLAGAČ** | **Ministarstvo finansija**  |
| **NAZIV PROPISA** | **Predlog uredbe o centralizovanim javnim nabavkama** |
| 1. **Definisanje problema**
* **Koje probleme treba da riješi predloženi akt?**
* **Koji su uzroci problema?**
* **Koje su posljedice problema?**
* **Koji su subjekti oštećeni, na koji način i u kojoj mjeri?**
* **Kako bi problem evoluirao bez promjene propisa (“status quo” opcija)?**
 |
| Tekst Predloga uredbe o centralizovanim javnim nabavkama sa setom novina ima za cilj prevazilaženje brojnih problema u primjeni važećeg akata, kao i postizanje većeg stepena efikasnosti, stručnosti, sigurnosti i jednostavnosti kapaciteta u planiranju i sprovođenju postupaka centralizovane javne nabavke. * Prilikom pripreme Predloga uredbe o centralizovanim javnim nabavkama polazište za rad se temeljilo na postulatu:
* Normiranju rješenja koje je Ministarstvo finansija identifikovalo u vršenju svojih nadležnosti i ovlašćenja.

Naime, kroz funkciju monitoringa koje Ministarstvo finansija vrši, kako kroz vođenje portala javnih nabavki na kojem naručioci objavljuju sve relevantne dokumente i dokaze u postupcima javnih nabavki, te kroz obuke koje sprovodi, Ministarstvo finansija je identifikovalo probleme sa kojima se suočavaju naručioci u implementaciji važećeg akata, određene pravne praznine i prostor za boljim normativnim rješavanjem određenih pravnih pitanja. U tom smislu, Ministarstvo finansija je u predloženom tekstu Uredbe o centralizovanim javnim nabavkama inkorporiralo rješenja koja će u značajnoj mjeri doprinijeti lakšoj primjeni Uredbe, a koja se odnose na: planiranje centralizovanih javnih nabavki, uslove pokretanja postupka kao i postupak sprovođenja centralizovanih javnih nabavki, čime će se značajno unaprijediti isti.* Sa aspekta implementacije uzrok problema su brojni rizici koje objedinjene nabavke nose i koje mogu da dovedu do koncentracije tržišta i razvoja monopolističkih struktura, marginalizovanja malih i srednjih preduzeća koja nemaju kapacitete da obezbijede veliku nabavku.
* Nedovoljno jasna i precizna definicija određenih pitanja u važećem aktu.
* Posljedice se ogledaju u različitim tumačenjima pojedinih definicija, određenih pojmova i nekonzistentnost u primjeni u odnosu na naprijed navedeno.
* Sa strane naručioca, šteta se ogleda u nemogućnosti korišćenja instrumenata, a koji u značajnoj mjeri olakšavaju i ubrazavaju postupak centralizovene javne nabavke.
* Problem na nacionalnom nivou bi evoluirao nedovoljno jasnim i preciznim važećim aktom sa novodonijetim propisima koji su obavezujući za sve naručioce u postupcima javnih nabavki, što bi dovelo do pravne nesigurnosti i zastoja u funkcionisanju sistema javnih nabavki.
 |
| 1. **Ciljevi**
* **Koji ciljevi se postižu predloženim propisom?**
* **Navesti usklađenost ovih ciljeva sa postojećim strategijama ili programima Vlade, ako je primjenljivo.**
 |
| * Tekst Predloga uredbe o centralizovanim javim nabavkama setom novina ima za cilj prevazilaženje problema u primjeni važećeg akta, kao i postizanje većeg stepena efikasnosti u planiranju i sprovođenju postupaka centralizovanih javnih nabavki.
* Najznačajnije novine Predloga uredbe o centralizovanim javnim nabavkama ogledaju se u sljedećem:
* Ekonomična, efikasna i efektivna upotreba javnih sredstava
* Način planiranja i sprovođenja postupka Centralizovanih javnih nabavki je jasnije i preciznije definisan
* Znatne uštede u bužetu Crne Gore
* Usklađeno sa Strategijom razvoja sistema javnih nabavki u Crnoj Gori za period 2016-2020 godine i Akcionim planom - agenda reformi politike javnih nabavki i javno-privatnog partnerstva za period jul 2019- decembar 2020.godine.
 |
| 1. **Opcije**
* **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju?**
 |
|  ***-*** Ne postoji drugo rješenje za prevazilaženje navedenog problema, osim predloženog – donošenja novog propisa.  *-* Uvedene su novine u dijelu planiranja i postupka sprovođenja Centralizovanih javnih nabavki, kao i instrumenti za sprovođenje istog. |
| 1. **Analiza uticaja**
* **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.**
* **Koje troškove će primjena propisa izazvati građanima i privredi (naročito malim i srednjim preduzećima)**
* **Da li pozitivne posljedice donošenja propisa opravdavaju troškove koje će on stvoriti.**
* **Da li se propisom podržava stvaranje novih privrednih subjekata na tržištu i tržišna konkurencija;**
* **Uključiti procjenu administrativnih opterećenja i biznis barijera.**
 |
|  Najznačajnije novine Predloga uredbe o centralizovanim javnim nabavkama ogledaju se u sledećem:* Ekonomična, efikasna i efektivna upotreba javnih sredstava.
* Način planiranja i sprovođenja postupka centralizovanih javnih nabavki je jasnije i preciznije definisan.
* Donošenjem nove Uredbe o centralizovanim javnim nabavkama ubrzaće se sprovođenje i povećanje efektivnosti postupaka Centralizovanih javnih nabavki. U slučaju nedonošenja predloženog propisa svi naprijed navedeni pozitivni uticaji ne bi bili ostvarivi. Usvajanjem ove Uredbe neće doći do negativnih uticaja, ni direktnih niti indirektnih.
* Primjena propisa neće izazvati troškove građanima i privredi.
* Donošenje propisa neće izazvati troškove građanima i privredi, stoga nema troškova koje će pozitivne posljedice istog da opravdaju.
* Nema administritavnih opterećenja i biznis barijera iz naprijed navedenih razloga.
 |
| 1. **Procjena fiskalnog uticaja**
* **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;**
* **Da li implementacijom propisa proizilaze međunarodne finansijske obaveze? Obrazložiti;**
* **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;**
* **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;**
* **Da li će se implementacijom propisa ostvariti prihod za budžet Crne Gore?;**
* **Obrazložiti metodologiju koja je korišćenja prilikom obračuna finansijskih izdataka/prihoda;**
* **Da li su postojali problemi u preciznom obračunu finansijskih izdataka/prihoda? Obrazložiti;**
* **Da li su postojale sugestije Ministarstva finansija na nacrt/predlog propisa?;**
* **Da li su dobijene primjedbe implementirane u tekst propisa? Obrazložiti.**
 |
| * Za implementaciju propisa i donošenje podzakonskih akata sredstva su obezbijeđena iz redovnih finansijskih sredstava iz budžeta Crne Gore .
* /
* /
* /
* /
* /
* /
* /
* /
* Ne.
* /
 |
| 1. **Konsultacije zainteresovanih strana**
* **Naznačiti da li je korišćena eksterna ekspertiza i ako da, kako;**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti**
 |
| * Da, putem Projekta “Unapređenje i jačanje institucionalnog sistema i pravnog okvira u oblasti javnih nabavki i državne pomoći” u trajanju od 24 mjeseca.
* U planu je organizovanje javne rasprave, radi upoznavanja zainteresovane javnosti sa predloženim propisom, a sve kako bi zainteresovana lica dala svoje primjedbe i sugestije. Uključene će biti sve grupe – ponuđači, naručioci, NVO sektor, mediji i ostala zainteresovana javnost. Dalje, u planu je i organizovanje ciljnih konsultacija za subjekte koji su zainteresovani za određeni konkretni segment centralizovanih javnih nabavki. Javne i ciljne konsultacije su prilika da se zainteresovana lica upoznaju sa novinama predviđenim Uredbom o centralizovanim javnim nabavkama, da se razriješe dileme u pogledu razumijevanja određenih pitanja, da se odgovori na sva pitanja, kao i da se razmotre predložene sugestije.
* Sugestije i prijedlozi koji se ocijene kao opravdani biće prihvaćeni.
 |
| 1. **Monitoring i evaluacija**
* **Koje su potencijalne prepreke za implementaciju propisa?**

**- Koje će mjere biti preduzete tokom primjene propisa da bi se ispunili ciljevi?*** **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| * Nema potencijalnih prepreka za implementaciju propisa.
* Primjena propisa, odnosno ispunjenje ciljeva radi kojih se isti predlaže, vršiće se kroz puno angažovanje kapaciteta Ministarstva finansija na uspostavljanju okvira za efikasnu implementaciju Uredbe o centralizovanim javnim nabavkama.
* Glavni indikatori ispunjenja ciljeva ogledaće se, prije svega u efikasnom, kvalitetnom i unaprijeđenom postupku centralizovane javne nabavke.
* Ministarstvo finansija.
 |

**Podgorica, M I N I S T A R,**

**9. mart, 2020. godine Darko Radunović**